'ঢাকা অ্যাটাক' ছবির সাফল্যের পর জ্যোতিষ বিদ্যা যারা না জানেন তারাও আরিফিন শুভকে চোখ বন্ধ করে নতুন বছরে ঢালিউডের পরবর্তী সিংহাসনে দেখার ভবিষ্যদ্বাণী করেছিলেন। ফলেনি সেই ভবিষ্যদ্বাণী। শুভকে এখনও স্ট্রাগলের মধ্য দিয়েই যেতে হচ্ছে। অথচ কী নেই শুভর? ঢাকাই ছবির সবচেয়ে ড্যাশিং হিরো তিনি। নায়কোচিত লুকে অসাধারণ এ হিরোর চারপাশে দাঁড়ালে অনেক নায়কই পাত্তা পাবেন না। কিন্তু ঢাকার ছবির নির্মাতারা তাকে কাজে লাগাতে পারছেন কই?